4. ΑΝΑΓΚ. ΝΟΜΟΣ 1858 της 23/29 Ιουλ. 1939 Περί ρυθμίσεως κυκλοφορίας παντός είδους οχημάτων και πεζών εν τη περιφερεία της Διοικήσεως Πρωτευούσης. ΚΕΦΑΛΑΙΟΝ Α΄ Περί κυκλοφορίας οχημάτων Άρθρ.1.-1.Πάντα τα ζητήματα αρμοδιότητος τροχαίας κινήσεως εντός της περιφερείας της Διοικήσεως Πρωτευούσης, τ’ αφορώντα την ευταξίαν εις την κίνησιν των οχημάτων εν τοις πόλεσι και κώμαις, τας σταθμεύσεις αυτών, τας διαδρομάς και την κυκλοφορίαν αυτών δια των διαφόρων οδών, τα της καθαριότητος και ευπρεπούς εμφανίσεως αυτών, τα της συμπεριφοράς των οδηγών κλπ. συναφή, υπάγονται εφεξής εις την δικαιοδοσίαν της Διοικήσεως Πρωτευούσης. Άρθρ.8.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Άρθρ.2.-1.Τα της ρυθμίσεως και εφαρμογής των εν τω προηγουμένω άρθρω ζητημάτων, ως και της εκτελέσεως εν γένει του παρόντος νόμου, θέλουσι καθορισθή δια Β.Δ/των, εκδιδομένων προτάσει του Υπουργού Διοικητού Πρωτευούσης, ή δι’ αστυνομικών διατάξεων εγκρινομένων παρ’ αυτού, εκτός εάν πρόκειται περί αντικειμένων ρυθμιζομένων μέχρι τούδε υπό των αστυνομικών αρχών (άρθρ. 2 νόμ. 4841, τόμ. 21) και (άρθρ. 1 παρ. 5 του νόμ. 4971), οπότε τα σχετικά Β.Δ/τα εκδίδονται προτάσει και του Υφυπουργού της Δημοσίας Ασφαλείας, παρ’ ου προσεγκρίνονται επίσης και αι εκδιδόμεναι παρά των αρμοδίων αστυνομικών αρχών σχετικαί αστυνομικαί διατάξεις. 2.Της κατά τ’ ανωτέρω δικαιοδοσίας της Διοικήσεως Πρωτευούσης και της αρμοδιότητος Τροχαίας Κινήσεως εξαιρούνται τα οιασδήποτε κατηγορίας λεωφορεία αυτοκίνητα της περιφερείας της Διοικήσεως Πρωτευούσης, τα εξαρτώμενα εκ του Υπουργείου Σιδηροδρόμων και Αυτοκινήτων, ή τα υπαγόμενα υπό τον άμεσον ή έμμεσον έλεγχον αυτού. Ουχ’ ήττον όμως αι αφετηρίαι, τα τέρματα, αι στάσεις, αι διαδρομαί και αι λοιπαί σχετικαί προς ταύτας λεπτομέρειαι των εν τη Περιφερεία της Διοικήσεως Πρωτευούσης λεωφορειακών γραμμών καθορίζονται δια κοινών αποφάσεων των Υπουργών Σιδηροδρόμων και Αυτοκινήτων και Διοικήσεως Πρωτευούσης. 3.Δι’ αποφάσεως του Υπουργού-Διοικητού Πρωτευούσης δύνανται να προσληφθώσιν εις βάρος του προϋπολογισμού της Διοικήσεως Πρωτευούσης, επί συμβάσει, δύο το πολύ υπάλληλοι δια τας ανάγκας της Τροχαίας Κινήσεως. ΚΕΦΑΛΑΙΟΝ Β΄ Περί κυκλοφορίας πεζών Άρθρ.3.-1.Η κυκλοφορία των πεζών επί των οδών και πλατειών των πόλεων ρυθμίζεται δι’ αστυνομικών διατάξεων. Αι τοιαύται αστυνομικαί διατάξεις εγκρίνονται προκειμένου περί της περιφερείας της Διοικήσεως Πρωτευούσης υπό του Υπουργού-Διοικητού Πρωτευούσης και του Υφυπουργού Ασφαλείας. 2.Οι κατά παράβασιν των ως άνω αστυνομικών διατάξεων κυκλοφορούντες επί των οδών και πλατειών των πόλεων παραπέμπονται εις το κατά το άρθρ. 4 του παρόντος ειδικόν Πταισματοδικείον, δεν εισάγονται όμως εις δίκην εάν προ πάσης εις τούτο προσαγωγής των καταβάλλωσιν οικειοθελώς και αυθορμήτως δραχμάς πέντε εις τον βεβαιώσαντα την παράβασιν αστυνομικόν υπάλληλον έναντι διπλοτύπου αποδείξεως τούτου, εν η καταχωρούνται τα στοιχεία ταυτότητος του καταβαλόντος ως και το καταβληθέν ποσόν. Ο αστυνομικός υπάλληλος δικαιούται ν’ αρνηθή την τοιαύτην καταβολήν, εάν ο παραβάτης είναι υπότροπος ή εάν η βαρύτης της παραβάσεως ή ο τρόπος καθ’ ον εγένετο αύτη δικαιολογή τον ποινικόν κολασμόν του παραβάτου, οπότε όμως περί του παραδεκτού ή μη της καταβολής αποφαίνεται τελειωτικώς ο κατά τα προειρημένα αρμόδιος πταισματοδίκης, όστις εν περιπτώσει μεν παραδοχής ταύτης απαλλάσσει τον παραβάτην πάσης ποινής, ως και των προκληθέντων δικαστικών εξόδων και τελών, εν περιπτώσει δ’ απορρίψεως ταύτης προβαίνει δια της ιδίας αποφάσεως και εις την επιβολήν της κατά νόμον ποινής. Δια Β.Δ/τος, προτάσει του Υπουργού-Διοικητού Πρωτευούσης εκδοθησομένου, θέλουσι καθορισθή αι λεπτομέρειαι της εισπράξεως του ανωτέρω ποσού των δραχμών πέντε, ως και ο τρόπος της εισαγωγής τούτων εις το Ταμείον Διοικήσεως Πρωτευούσης. Εις εκτέλεσιν της διατάξεως ταύτης εξεδόθη το Β.Δ. της 28/29 Φεβρ. 1940 περί τρόπου εισπράξεως και εισαγωγής εις το Ταμείον της Διοικήσεως Πρωτευούσης του συμφώνως τω άρθρ. 3 του Α.Ν. 1858/39 εισπραττομένου 5δράχμου ποσού. (Αντί της σελ. 277) Σελ. 277(α) 252-049 274 275 3.Επιφυλασσομένων των εν τη προηγουμένη παραγράφω διατεταγμένων, ο παραβάτης των περί κυκλοφορίας πεζών αστυνομικών διατάξεων οδηγείται αμελλητί ενώπιον του κατά το άρθρ. 4 του παρόντος ειδικού Πταισματοδικείου, ή καλείται ενώπιον αυτού δια κλήσεως επιδιδομένης αυτώ αμέσως παρά του βεβαιούντος την παράβασιν αστυνομικού οργάνου. Εν τη κλήσει ορίζεται η ώρα, καθ’ ην δέον να προσέλθη ούτος εις το Πταισματοδικείον προς εκδίκασιν της υποθέσεώς του, ως τοιαύτη δε ορίζεται πάντοτε μία των ωρών του αμέσως επομένου τη παραβάσει εικοσιτετραώρου. Ο ούτω κληθείς και μη προσελθών δικάζεται ερήμην, της αποφάσεως του Πταισματοδικείου ούσης αμέσως εκτελεστής. Διαδικασία τηρείται η υπό του νόμου περί εκδικάσεως των επ’ αυτοφώρω πταισμάτων προβλεπομένη τοιαύτη. Άρθρ.4.-(Προέβλεπε την ίδρυσιν ειδικού Πταισματοδικείου Τροχαίας Κινήσεως Αθηνών, όπερ καταργηθέν δια του Ν.Δ. 2029/1942 συνεστήθη εκ νέου δια του Ν.Δ. 162/1946, όπερ βλ. εν τόμ. 9 σελ. 162). Άρθρ.5.-Αι λοιπαί λεπτομέρειαι του παρόντος νόμου από της ισχύος του οποίου παύουν έχοντες εφαρμογήν εντός της περιφερείας Διοικήσεως Πρωτευούσης ο Α.Ν. 302/1936 περί ρυθμίσεως της κινήσεως πεζών και το από 30 Νοεμ. 1936 εκτελεστικόν τούτου Β.Δ/μα (ανωτ. αριθ. 2), κανονισθήσονται δια Β.Δ/των εκδοθησομένων προτάσει του Υπουργού-Διοικητού Πρωτευούσης. Άρθρ.6.-Ο παρών νόμος έχει εφαρμογήν και επί των προσώπων άτινα κατά τας κειμένας νομοθετικάς διατάξεις απολαύουσιν ιδιαζούσης δικαιοδοσίας, θεωρουμένου και δια ταύτα ως αρμοδίου δικαστηρίου δια τας περί ων πρόκειται παραβάσεις, του κατά το άρθρ. 4 του παρόντος ειδικού Πταισματοδικείου. Άρθρ.7.-Το Υφυπουργείον Τύπου και Τουρισμού διατηρεί την εκ των κειμένων νόμων προβλεπομένην αρμοδιότητα αυτού επί των αυτοκινήτων. 